Bolivinitoidejas

Bolivinitoidejas (Bolivinitoidea) ir foraminīferu virsdzimta rotaliīdu kārtā. Virsdzimtu 1927. gadā izveidoja amerikāņu mikropaleontologs Džozefs Kušmens. Ģeohronoloģiski bolivinitoidejas ir zināmas no agrā juras perioda (piemēram, Brizalina liasica) līdz mūsdienām.

 Apraksts 
Čaulu veido pilnībā divrindu (biseriālas) kameras. Pēdējām kamerām var būt tendence pāriet uz vienu rindu. Kameru dobumi ir bez iekšējiem nodalījumiem. Atvere ir ar labi attīstītu zobu aparātu: cilpveida atvere pilnībā vai daļēji apskauta ar piepaceltu apmali, kuras apakšējā mala iestiepjas iekšpusē, veidojot zobu plātni, kas sastāv no divam daļām — piestiprinātās, kas iet iekšpusē līdz iepriekšējās kameras atverei, un brīvās daļas, kas parasti paaugstinās virs atveres, bet reizēm no ārpuses nav pamanāma. Taču iespējami arī gadījumi, kad zobu plātnes brīvā daļa var nebūt attīstīta.Протисты. Руководство по зоологии. Часть 1, Главный редактор, проф. А.Ф. Алимов; Санкт-Петербург, 2000, 603. lpp. ISBN 5-02-025864-4.

 Sistemātika 
Bolivinitoideju virsdzimtā ir iekļautas šādas dzimtas un apakšdzimtasWorld Foraminifera Database:
 virsdzimta: Bolivinitoidea Cushman, 1927
 dzimta: Bolivinitidae Cushman, 1927
 apakšdzimta: Bolivinitinae Cushman, 1927
 apakšdzimta: Fursenkoininae Loeblich & Tappan, 1961
 apakšdzimta: Parabrizalininae Revets, 1996
 apakšdzimta: Sagrininae Revets, 1996
 dzimta: Tortoplectellidae Loeblich & Tappan, 1985

 Atsauces 

Kategorija:Foraminīferas